Document ID: /roh_data/filtered/fineweb-2-filterrobots_roh.jsonl.gz/47430

Intervista
Gion Andrea Casanova ha survegnì il 2019 per sia cumposiziun «Aurora» il terz premi ed il premi dal public
Persunal
Gion Andrea Casanova ha 48 onns, è creschì si a Laax en ina famiglia zunt musicala. El ha fatg divers studis da musica, uschia a la scola auta a Lucerna e là ha el er fatg ses diplom da concert sco fagottist. El ha er absolvì curs da maister a Vienna, è commember da la filarmonia da chombra dal Grischun e magister da musica tar diversas scolas. Sper quai è el er chantadur tar ils Furbaz.
Gion Andrea Casanova è da chasa en blers geners da musica, da la classica fin tar la musica da divertiment ed er sco cumponist autodidact ha el in spectrum zunt vast.